UDHËZIM
Nr. 20, datë 30.9.2021

PËR DISA NDRYSHIME NË UDHËZIMIN NR. 1, DATË 14.1.2020, “PËR DOKUMENTACIONIN DHE PROCEDURAT PËR HAPJEN, RIORGANIZIMIN DHE MBYLLJEN E INSTITUCIONIT TË ARSIMIT TË LARTË, DEGËVE TË TYRE, NJËSIVE KRYESORE DHE PROGRAMEVE TË STUDIMIT, SI DHE PËR NDARJEN OSE BASHKIMIN E INSTITUCIONIT TË ARSIMIT TË LARTË”, TË NDRYSHUAR

Në mbështetje të nenit 102 të Kushtetutës; nenet 30 dhe 35, të ligjit nr. 80/2015, “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë”; vendimit nr. 41, datë 24.1.2018, të Këshillit të Ministrave, “Për elementet e programeve të studimit të ofruara nga institucionet e arsimit të lartë”, të ndryshuar; vendimit nr. 418, datë 10.5.2017, të Këshillit të Ministrave, “Për standardet, kriteret dhe procedurat për hapjen, riorganizimin, ndarjen, bashkimin ose mbylljen e institucioneve të arsimit të lartë dhe të degëve të tyre”; dhe vendimit nr. 112, datë 23.2.2018, të Këshillit të Ministrave, “Për përcaktimin e kritereve për fitimin e gradës shkencore ‘Doktor’ dhe të standardeve shtetërore për fitimin e titujve akademikë ‘Profesor i asociuar’ dhe ‘Profesor’”, të ndryshuar,

UDHËZOJ:

1. Në pikën 1, të kreut IV/A dhe pikën 1, të kreut IV/B, të udhëzimit nr. 1, datë 14.1.2020, të ndryshuar, togfjalëshi “brenda datës 30 shtator”, të zëvendësohet me “brenda datës 30 nëntor”.
2. Në pikën 1, të kreut IV/E, të udhëzimit nr. 1, datë 14.1.2020, të ndryshuar, togfjalëshi “brenda datës 30 shtator”, të zëvendësohet me “brenda datës 31 dhjetor”.
[bookmark: _GoBack]3. Ngarkohen për zbatimin e këtij udhëzimi Ministria e Arsimit dhe Sportit dhe institucionet arsimit të lartë në Republikën e Shqipërisë.
Ky udhëzim hyn në fuqi pas botimit në Fletoren Zyrtare.

